**E L Ő T E R J E S Z T É S**

# Szombathely Megyei Jogú Város Közgyűlése Szociális és Lakás Bizottságának 2020. július 8-i ülésére

**Javaslat a HÁROFIT Közhasznú Egyesület támogatási kérelmének elbírálására**

A HÁROFIT Közhasznú Egyesületazzal a kérelemmel fordult a Szociális és Lakás Bizottsághoz, hogy az Egyesület által végzett közfoglalkoztatás biztosításához támogatást kérjen.

Az egyesület 2020.03.16. napjától 2021.02.28. napjáig kötött a Vas Megyei Kormányhivatal Szombathelyi Járási Hivatalával hatósági szerződést 12 fő regisztrált álláskereső hosszabb időtartamú közfoglalkoztatásának támogatására. A támogatást 12 fő álláskereső közfoglalkoztatási béréhez, s az azt terhelő szociális hozzájárulási adóhoz (támogatás mértéke a bérköltség 80%-a) kapják. A teljes támogatás kifizethető összege legfeljebb 10 101 340 Ft. A közfoglalkoztatás támogatásának mértéke függ a település adóerő képességétől, továbbá attól is, hogy hány főt szeretne a támogatott foglalkoztatni. A támogatás mértéke az egyesület esetében az előző években a 85%, illetve a 100% között változott.

A HÁROFIT Közhasznú Egyesület tekintettel arra, hogy közfoglalkoztatást végez, az idei évben Szombathely Megyei Jogú Város Önkormányzatától a „HÁROFIT Közhasznú Egyesület – közfoglalkoztatás támogatása” tételsor terhére egyszeri támogatásként 3.000.000,- Ft-ot, támogatást kapott a 2020. évi közfoglalkoztatás költségeihez 2020. március hónapban.

Az Egyesület kérelme, valamint a Kormányhivatallal kötött szerződés az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2020. július 03.

**/:Dr. Czeglédy Csaba sk.:/**

 **a bizottság elnöke**

**HATÁROZATI JAVASLAT**

**…/2020. (VII. 08.) SzLB. számú határozat**

**A**

1. A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 30. pontjában foglaltak szerint megtárgyalta a HÁROFIT Közhasznú Egyesület kérelmét és a Szociális ágazat kiadásai „Szociális tartalék” sora terhére ……………….. Ft összeggel támogatja az egyesület által a közfoglalkoztatottak bérköltségének kifizetését.
2. A Bizottság felkéri a polgármestert, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletben foglaltaknak megfelelően végezze el.

**Felelősök:** Dr. Czeglédy Csaba, a Szociális és Lakás Bizottság elnöke,

Dr. László Győző, alpolgármester,

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** 2020. július 15. /1. és 2. pont vonatkozásában/

**B**

A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 30. pontjában foglaltak szerint megtárgyalta a HÁROFIT Közhasznú Egyesület kérelmét. A Szociális és Lakás Bizottság az Egyesület közfoglalkoztatottak bérköltségének kifizetésről szóló kérelmét nem támogatja.

**Felelősök:** Dr. Czeglédy Csaba, a Szociális és Lakás Bizottság elnöke,

Dr. László Győző, alpolgármester,

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** azonnal